Αγαπητές, αγαπητοί,

Πριν την προσέλευσή σας στα νηπιαγωγεία για την εβδομάδα της παρατήρησης σας επισημαίνουμε / υπενθυμίζουμε:

1. Η ώρα προσέλευσης στα νηπιαγωγεία της πόλης είναι 8:15-8:30πμ και ώρα αποχώρησης 13:00.
2. Να έχετε μαζί σας το ατομικό σας παρουσιολόγιο (βλ. έγγραφα στο eclass), το οποίο πρέπει να υπογράφουν οι νηπιαγωγοί στα τμήματα που σας υποδέχονται.
3. Να είστε συνεπείς στις ώρες προσέλευσης και αποχώρησης και να είστε υποδειγματικοί στη στάση και συμπεριφορά σας, να προσέχετε τον ενδυματολογικό κώδικα σας να αρμόζει σε χώρο εργασίας και να δείξετε τη δέουσα προσοχή σε θέματα υγιεινής. Σε περίπτωση κάποιας δυσκολίας, μην διστάσετε να μας ενημερώσετε για να συμβάλλουμε στην καλύτερη διευθέτηση των ζητημάτων που πιθανώς προκύψουν.
4. Υπενθυμίζουμε ότι φωτογραφίσεις, βιντεοσκοπήσεις, ηχογραφήσεις παιδιών ΑΠΑΓΟΡΕΥΟΝΤΑΙ. Σε περίπτωση που χρειαστεί να έχετε τεκμήρια για την εργασία σας π.χ. φύλλα εργασίας, δημιουργίες παιδιών ή διαδικασία μίας δράσης αποφεύγουμε τα πρόσωπα των παιδιών και ενεργούμε ΠΑΝΤΑ ΜΕ ΤΗ ΣΥΝΑΙΝΕΣΗ της νηπιαγωγού. Παράκληση ΚΑΜΙΑ ανάρτηση στα μέσα κοινωνικής δικτύωσης με φωτογραφίες παιδιών ή εσωτερικό νηπιαγωγείων.
5. Η λίστα με τις διευθύνσεις και τηλέφωνα των νηπιαγωγείων έχουν αναρτηθεί στο eclass. Εντοπίστε πριν την προσελευση σας την τοποθεσία του νηπιαγωγείου σας.
6. Να παρακολουθείτε συστηματικά το eclass. Θα αναρτούμε υλικό.

Σας ευχαριστούμε πολύ για τη συνεργασία. Δεν χρειάζεται άγχος, αλλά υπευθυνότητα και προετοιμασία. Είμαστε δίπλα σας να σας στηρίζουμε στα πρώτα επαγγελματικά σας βήματα. Απολαύστε τα!

Οι υπεύθυνες του μαθήματος